**Objektivitet:** Denne artikkelens objektivitet er omstridt. **Obs!** Endringer som mangler kildehenvisning og/eller avviker fra en objektiv fremstilling, kan bli fjernet.
**Frisk Asker Ishockey** er en norsk ishockeyklubb underordnet Idrettsforeningen Frisk Asker, som ble stiftet den 5. februar 1922. Frisk Asker er en av de eldste hockeyklubbene i Norge, og spiller sine hjemmekamper i Varner Arena. Klubbens hjemmedrakt er oransje trøye med sorte detaljer, sort bukse og oransje strømper, mens bortedrakten består av hvit trøye med oransje og sorte detaljer, sort bukse og hvite strømper med sorte og oransje detaljer.

Historie
--------

Idrettsforeningen Frisk Asker ble stiftet den 5. februar 1922, og er dermed en av de eldste ishockeyklubbene i Norge. Frisk Askers A-lag deltok for første gang i 1. divisjon 1946/1947-sesongen. Fram til 1960- og 1970-tallet spilte Frisk for det meste i de lavere divisjoner. I 1968 ønsket gårdbrukeren Bjørn Mortensen å gi noe tilbake til samfunnet ved å bygge en innendørs skøytebane i Asker. Det var den første ishallen i Oslo-området, og ga klubben et enormt løft.

### 1969–1980: Klubbsammenslåing og ny hjemmearena

Askerhallen i 1969.
Askerhallen brenner i mai 1972.
Askerhallen ble åpnet 31. august 1969 og førte til en serie hendelser som skulle bringe Frisk til toppen av norsk ishockey i løpet av bare noen få år. I Asker var fasilitetene første klasse, men spillermateriale var mangelvare. I Oslo hadde en klubb kalt «IK Tigrene» nøyaktig motsatte problemer, så de to klubbene besluttet å slå seg sammen. Frisk steg umiddelbart å bli en av de beste lagene i 1. divisjon. I mai 1972 ble Askerhallen sterkt skadet i en brann. Bjørn Mortensen ønsket å fortsette sitt engasjement, og har gjenoppbygd Askerhallen. Den «nye Askerhallen» ble åpnet i 1973.

Syttitallet viste seg å være de mest suksessrike årene for Frisk, med sentrale spiller som Olav Dalsøren, Thor Martinsen, Morten Sethereng, Thore Wålberg, Nils Nilsen, Bjørn Erik Olsen, Vidar Johansen og Morten Johansen som fikk Gullpucken i 1975. Bidro stort til at klubben ble seriemestere hele fem ganger på 1970-tallet: i 1973/74, 1975/76, 1976/77, 1977/78. Frisk Asker vant det NM i ishockey for menn i 1975 og 1979.

### 1980-tallet: I øverste divisjon

Gjennom 1980-tallet var Frisk i den øverste divisjonen (som senere har fått navnet Fjordkraft-ligaen), og noen av lagets fremste ishockeyspillere var Dag Høyem, Pål Martinsen, Marius Voigt og Ketil Wold. Med Barry Smith som trener gjorde de et bra sluttspill i 1986.

### 1990-tallet: økonomiske problemer, nedrykk og Asker Hockey

På 1990-tallet fikk klubben store økonomiske problemer, og på midten av 1990-tallet rykket klubben ned fra øverste divisjon. Det ble forsøkt å slå sammen Frisk Asker med den lokale klubben Holmen Ishockey, under navnet Asker Hockey, men fusjonen var ikke vellykket. Frisk var en eliteklubb, mens Holmen var en breddeklubb. Etter tunge Frisk-år hadde de havnet i samme divisjon.

Nysatsingen startet med eliteserieplass. Frisk hadde spilt i orange og blå drakter; Asker Hockey spilte i turkis og rødt. I sin første sesong i eliteserien klarte Asker å spille seg videre fra eliteseriens første del, på bekostning av Trondheim Ishockeyklubb. Samarbeidet internt i Asker Hockey raknet imidlertid, og Frisk Asker kom tilbake til eliten under eget flagg to år senere. I 1994 byttet Frisk navn til Frisk Tigers og fikk grønne og hvite drakter.

### 1995−2009: Frisk Asker har blitt til Frisk Tigers

Frisk Tigers mot Storhamar Dragons i Hamar OL-Amfi, 6. finale 2008.  Foto: Fredrik Mariero Olasveengen 
I 1995 var Frisk Tigers tilbake i den øverste ligaen som selvstendig klubb. Klubben hadde ansatt finlandssvenske Henri Hamberg som trener, og han var den eneste på laget som mottok lønn; spillerne spilte gratis den første sesongen. Høsten 1999 ble Serge Boisvert ansatt som trener, og sentrale spillere som Sergej Pusjkov, Kyle McDonough, Henrik Aaby, Vidar Wold og Johnny Nilsen var med å bidra til stabliltet. Med lokal forankring og med stadig mer popularitet, gikk klubben inn i det nye årtusenet som en av de beste lagene i ligaen. I NM i 2002 vant Frisk Tigers sitt tredje NM-gull, etter å ha slått Storhamar Dragons i finalen.

De neste par sesongene gikk det ikke like godt for Frisk Tigers. Klubben ansatte svenske Sune Bergman som trener; blant spillerne var brødrene Cam Abbott og Chris Abbott, Mats Aasen, Marcus Eriksson, Ricard Fjell, Johnny Nilsen, Robin Dahlstrøm og Joachim Flaten. Halvor Hårstad-Evjen var keeper for Frisk-laget. Frisk ble seriemester i GET-ligaen i 2007/2008-sesongen. I NM i 2008 fikk Frisk Asker NM-sølv etter å ha tapt 3–2 tap i sudden death mot Storhamar Dragons, og totalt scoret 4–2 i kamper. Johnny Nilsen la opp i 2009 etter 643 spilte kamper; da hadde Nilsen spilt i klubben siden 1991.

### 2010−2015: Nytt navnebytte, til Frisk Asker

Frisk Tigers i kamp mot Rosenborg, kvalifisering for opprykk til eliteserien, 11. mars 2010
Våren 2010 byttet Frisk Tigers navn tilbake til Frisk Asker. Klubben fikk nye hjemmedrakter, med oransje trøyer med sorte detaljer, sort bukse og oransje strømper. Den nye bortedrakten bestod av hvit trøye med oransje og sorte detaljer, sort bukse og hvite strømper med sorte og oransje detaljer.

I mai 2010 ble Frisk Asker Elite AS opprettet, som følge av et krav fra Norges Ishockeyforbund om at alle lag i eliteserien skulle skille den kommersielle driften fra den sportslige virksomheten i lagene. I 2015 ble imidlertid dette aksjeselskapet slått konkurs, og klubben tok selv over driften.

Sportslig gikk klubben inn i en tung periode, og i 2010/11 endte laget på 7.-plass i GET-ligaen. Året etter endte laget helt sist, og greide såvidt å beholde plassen i den øverste divisjonen etter å ha vunnet playoff i kampen mot Manglerud Star. I GET-ligaen 2012/2013 spilte Frisk seg opp på en femteplass, men året etter ble det igjen en syvendeplass. I GET-ligaen 2014/2015 spilte klubben seg til en fjerdeplass i serien, etter å ha tapt noe overraskende i sudden death mot Stjernen i siste seriekamp. Det viste seg imidlertid at laget hadde brukt en spiller uten gyldig lisens gjennom hele sesongen, noe som førte til poengtrekk og sjetteplass på tabellen.

### 2015−2021: Hockeyfeber i Asker

Frisk Asker i kamp mot Storhamar i sesong 2021/22, Askerhallen.
Fra 2015 hadde Frisk Asker en positiv sportslig utvikling. Anders Bastiansen var tilbake i klubben etter et lengre opphold i svensk ishockey, og klubben spilte seg til en tredjeplass i GET-ligaen i 2015/16. I kvartfinalen tapte Frisk Asker mot Vålerenga; dette var den tredje gangen på rad at Frisk ble utslått av Vålerenga.

Våren 2017 spilte Frisk Asker NM-finale mot Stavanger Oilers, etter å slått ut først Vålerenga og så Lillehammer. Frisk tapte finalen mot Stavanger-klubben med 4–2 i finalekampene. Dette var Frisk Asker første NM-finale siden 2008.

Sesongen 2018/2019 fikk Frisk flere nye spillere. Patrick André Bovim kom tilbake til Frisk fra Sparta. Endre Medby var en annen ny spiller, og det samme var Hampus Gustafsson, som nylig hadde blitt norgesmester med Storhamar. Frisk Asker havnet på 5. plass i serien i 2018/2019-sesongen. Klubben slet da med dårlig økonomi og færre tilskuere, i tillegg sa Frisk Asker opp treneren Scott Hillman midt i sesongen. Da Hillman forsvant, kom Jan André Aasland inn som ny trener. Han hadde til da vært assistenttrener, og ble med sine 29 år GET-ligaen yngste hovedtrener. Aasland klarte å skaffe Frisk Asker bedre resultater og større oppslutning. I NM i 2019 slo Frisk først ut Lillehammer i kvartfinalen, og deretter fjorårets seriemestere Vålerenga i semifinalen. I finalen vant Frisk Asker over Storhamar, og tok sin femte NM-seier den 15. april 2019. Dette var Frisks første kongepokal siden 2002, da de vant over samme motstander, som da bar navnet Storhamar Dragons.

I 2020 la Petter Kristiansen opp som aktiv spiller, etter å ha satt klubbrekord med 656 offisielle kamper for Frisk Asker.

Frisk Asker ble kåret til seriemester i Fjordkraft-ligaen 2020/2021 på poengsnitt; på grunn av koronapandemien hadde grunnspillet blitt avlyst før det var ferdigspilt, og det ble ikke gjennomført noe sluttspill av samme årsak. Klubben var regjerende norgesmester i to sesonger da gjeldende smittevernrestriksjoner førte til at sluttspillene i seriene ikke kunne spilles.

### 2021−: Ny hjemmearena

Varner Arena under oppføring.
I februar 2022 byttet Frisk hjemmearena, fra Askerhallen til Varner Arena, som offisiellt åpnet den 19. februar 2022 med en kamp mellom Frisk og Stavanger Oilers. Frisk Asker vant denne kampen 3–2 på overtid.

Tabell
------

Elitehockeyligaen 2023/24| # | Lag | K | S | OS | OT | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Storhamar | 45 | 33 | 9 | 0 | 3 | 209–76 | 133 | **117**  |
| 2 | Stavanger | 45 | 31 | 1 | 5 | 8 | 165–92 | 73 | **100**  |
| 3 | Vålerenga | 45 | 31 | 2 | 2 | 10 | 190–121 | 69 | **99**  |
| 4 | Sparta | 45 | 24 | 7 | 2 | 11 | 172–108 | 64 | **85**  |
| 5 | Frisk Asker | 45 | 23 | 2 | 5 | 15 | 167–129 | 38 | **78**  |
| 6 | Stjernen | 45 | 20 | 5 | 2 | 18 | 155–147 | 8 | **69**  |
| 7 | Lillehammer | 45 | 14 | 2 | 5 | 26 | 128–152 | −24 | **51**  |
| 8 | Lørenskog | 45 | 8 | 3 | 5 | 29 | 110–200 | −90 | **35**  |
| 9 | Ringerike **(N)** | 45 | 5 | 1 | 8 | 31 | 90–190 | −100 | **25**  |
| 10 | Comet | 45 | 3 | 2 | 0 | 40 | 80–251 | −171 | **13**  |
| Kilde  **·**  Rediger |


Bambusa-ligaen 2023/24| # | Lag | K | S | OS | OT | T | Mål | ± | P |
| --- | --- | --- | --- | --- | --- | --- | --- | --- | --- |
| 1 | Lillehammer/NTG **(M)** | 24 | 19 | 3 | 2 | 0 | 109–31 | 78 | **65**  |
| 2 | Stavanger Oilers | 24 | 16 | 0 | 2 | 6 | 83–47 | 36 | **50**  |
| 3 | Furuset | 24 | 10 | 3 | 1 | 10 | 70–70 | 0 | **37**  |
| 4 | Vålerenga | 24 | 9 | 4 | 1 | 10 | 61–53 | 8 | **36**  |
| 5 | Nidaros | 24 | 9 | 0 | 3 | 12 | 63–79 | −16 | **30**  |
| 6 | Storhamar | 24 | 9 | 0 | 1 | 14 | 59–82 | −23 | **28**  |
| 7 | Bergen | 24 | 1 | 1 | 1 | 21 | 32–115 | −83 |  **6**  |
| Kilde  **·**  Rediger |

Sesongresultater
----------------

Utdypende artikkel: Liste over sesonger spilt av Frisk Asker Ishockey

Dette er en liste over Frisk Askers resultater siden sesongen 2010/2011:

Sist oppdatert 11. november 2020.

|  |  |  |  |
| --- | --- | --- | --- |
| **Norgesmester** | **Seriemester** | **Opprykk / Kvalifisert til GET-ligaen** | **Nedrykk** |

| Sesong | Grunnserie | Sluttspill / Kvalifisering |
| --- | --- | --- |
| KS | S | OTS | OTT | T | M | MM | Poeng | Plassering |
| 2010/11 | 45 | 11 | 4 | 3 | 27 | 117 | 174 | **90** | 7.-plass | Tap i Kvartfinalen, 1–4 (Stavanger) |
| 2011/12 | 45 | 5 | 1 | 2 | 37 | 78 | 225 | **19** | 10.-plass | 2.-plass i Kvalifiseringen**Kvalifisert til GET-ligaen 2012/13** |
| 2012/13 | 45 | 20 | 5 | 2 | 18 | 141 | 135 | **72** | 5.-plass | Tap i Kvartfinalen, 1–4 (Stavanger) |
| 2013/14 | 45 | 13 | 5 | 3 | 24 | 122 | 156 | **52** | 7.-plass | Tap i Kvartfinalen, 1–4 (Vålerenga) |
| 2014/15 | 45 | 24 | 5 | 1 | 15 | 158 | 110 | **71** | 6.-plass | Tap i Kvartfinalen, 2–4 (Vålerenga) |
| 2015/16 | 45 | 24 | 5 | 4 | 12 | 139 | 105 | **86** | 4.-plass | Tap i Kvartfinalen, 2–4 (Vålerenga) |
| 2016/17 | 45 | 21 | 3 | 6 | 15 | 137 | 118 | **75** | 4.-plass | Tap i Finalen, 2–4 (Stavanger Oilers) |
| 2017/18 | 45 | 24 | 4 | 4 | 13 | 159 | 120 | **84** | 4.-plass | Tap i Semifinalen, 1–4 (Storhamar) |
| 2018/19 | 48 | 22 | 4 | 4 | 18 | 162 | 151 | **78** | 5.-plass | **Norgesmestere** 4–2 (Storhamar) |
| 2019/20 | 45 | 24 | 1 | 2 | 18 | 135 | 125 | **76** | 5.-plass | *Avlyst grunnet Koronaviruspandemien.* |
| 2020/21 | 23 | 17 | 1 | 0 | 23 | 51 | 117 | **11** | 1.-plass | **Seriemester** (Sesongen ble bestemt avsluttet grunnet koronaviruspandemien) |
|

Meritter
--------

* Kongepokalen **Norgesmesterskap (4):** 1975, 1979, 2002, 2019.

**Tapende finalist (5 ganger):**

* 1974, 1986, 2001, 2008 og 2017.

**Seriemesterskap (6):**

* 1973/74, 1975/76, 1976/77, 1977/78, 2007/08, 2020/21 (sesongen avsluttet grunnet koronaviruspandemien og Frisk Asker ble dermed seriemester)

**Gullpuckvinnere**

* Morten Sethereng (1979).

**Spilleren med flest landskamper er:**

* Thor Martinsen, som har 113 kamper.

**Spilleren som har flest kamper for klubben er:**

* Petter Kristiansen med 692 kamper.

Stab
----

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nåværende stab

|  |  |
| --- | --- |
| **Posisjon** | **Navn** |
| Daglig leder | Norges flagg Nicolay Sørensen |
| Sportslig leder | Norges flagg Vidar Wold |
| Markedssjef | Norges flagg Fredrick Bråthen Haugland |
| ass. Trener | Norges flagg Morten Ask  |
| Trener | Norges flaggRoy Johansen |
|  |  |
| Materialforvalter | Norges flagg Tommy Granaas Sveriges flagg Martin Conradsson |

  |   | Trenere

|  |  |
| --- | --- |
| **År** | **Navn** |
| 1984–1986 | USAs flagg Barry Smith |
| 1996–1998 | Sveriges flagg Henri Hamberg |
| 1998–2003 | Canadas flagg Serge Boisvert |
| 2003–2004 | Sveriges flagg Ulf Weinstock |
| 2004–2005 | Tsjekkias flagg Jan Votruba |
| 2005–2006 | Finlands flagg Esa Tikkanen |
| 2006–2007 | Sveriges flagg Patrik Christer Ross |
| 2007–2010 | Sveriges flagg Sune Bergman |
| 2010–2011 | Sveriges flagg Mats Lusth |
| 2011–2012 | Sveriges flagg Tomas Sandlin |
| 2012–2018 | Sveriges flagg Sune Bergman |
| 2018–2018 | Canadas flagg Scott Hillman |
| Fra 2018 | Norges flagg Jan André «Janna» Aasland |

  |

Laget
-----

### Spillerstall 2020/21

| Målvakt |
| --- |
| # |  | **Spiller** | Fatning | Kontrakt til | Fødested |
| **1** | Sveriges flagg | Nicklas Dahlberg | L | 2021 | Danderyd, Sverige |
| **25** | Norges flagg | Henrik Fayen Vestavik | L | 2022 | Asker, Norge |

| Back |
| --- |
| # |  | **Spiller** | Fatning | Kontrakt til | Fødested |
| **2** | Norges flagg | Joakim Opsahl | L | Junior |  |
| **12** | Norges flagg | Kristoffer Thomassen | R | 2022 | Asker, Norge |
| **13** | Norges flagg | Nicolay Andresen | L | 2021 | Asker, Norge |
| **42** | Norges flagg | Henrik Ødegaard (**A**) | L | 2020+1 | Asker, Norge |
| **43** | Norges flagg | Max Krogdahl | R | 2022 | Asker, Norge |
| **71** | Norges flagg | Patrick Bovim | R | 2020 | Oslo, Norge |
| **91** | Sveriges flagg | Victor Björkung | L | 2021 | Stockholm, Sverige |
|  | Norges flagg | Sondre Bolling Vaaler | L | 2023 | Kløfta, Norge |
|  | Finlands flagg | Jimi Kuronen | L | 2021 | Helsingfors, Finland |

| Løpere |
| --- |
| # |  | **Spiller** | Fatning | Posisjon | Kontrakt til | Fødested |
| **15** | Norges flagg | Mikael Dokken | L | C/LW/RW | 2022 | Oslo, Norge |
| **16** | Norges flagg | Erik Beier Jensen | R | RW | 2021+1 | Asker, Norge |
| **17** | Norges flagg | Mikkel Christiansen | R | C/LW/RW | 2021 | Oslo, Norge |
| **20** | Norges flagg | Anders Bastiansen (**C**) | L | C | 2022 | Oslo, Norge |
| **21** | Norges flagg | Mats Frøshaug | L | C/LW/RW | 2021 | Oslo, Norge |
| **24** | Sveriges flagg | Hampus Gustafsson | L | LW/C | 2022 | Malmö, Sverige |
| **28** | Norges flagg | Magnus Geheb | L | C/LW | 2022 | Asker, Norge |
| **29** | Canadas flagg | Bobby MacIntyre | L | LW | 2021 | Oshawa, Ontario, Canada |
| **40** | Norges flagg | Fredrik Lystad Jacobsen | L | C/LW/RW | 2021 | Asker, Norge |
| **55** | Norges flagg | Endre Medby | R | RW/LW | 2021 | Gjøvik, Norge |
| **59** | Norges flagg | Viktor Granholm | R | C/LW/RW | 2021 | Bærum, Norge |
| **74** | Canadas flagg | Reid Petryk | R | C/RW | 2020 | Edmonton, Alberta, Canada |
| **93** | Norges flagg | Thomas Valkvæ Olsen | R | RW/LW | 2021 | Asker, Norge |

 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Lagkapteiner

|  |  |
| --- | --- |
| **År** | **Navn** |
| –2011 | Norges flagg Henrik Ødegaard |
| 2011–2012 | Norges flaggErik Follestad Johansen |
| 2012–2017 | Norges flagg Petter Kristiansen |
| 2017–2019 | Norges flagg Anders Bastiansen |

  | Kjente spillere med tilknytning til klubben
 

|  |  |
| --- | --- |
| * Canadas flagg Cam Abbott
* Canadas flagg Chris Abbott
* Norges flagg **Anders Bastiansen**
* Canadas flagg Barry Clarke
* Norges flagg Per Dahl
* Norges flagg Thor Martinsen
* Norges flagg Birger Jansen
* Norges flagg Erik Follestad Johansen
* Norges flagg Morten Sethereng
* Norges flagg Morten «Mojo» Johansen

  | * Norges flagg Vidar Johansen
* USAs flagg Kyle McDonough
* Norges flagg Nils Nilsen
* Norges flagg Trond Skar
* Norges flagg Morten Varsla
* Norges flagg Vidar Wold
* Norges flagg Thore Wålberg
* Norges flagg**Mats Zuccarello**
* Norges flagg**Henrik Ødegaard**

  |

Spillere i fet er fortsatt aktive spillere.
  |

### Fredede draktnumre

Fredede draktnumre| Nr. | Spiller | Posisjon | Spillerkarriere | Dato for fredning |
| --- | --- | --- | --- | --- |
| **4** | Thor Martinsen | Back | 1969–1981 | 30. januar 2011 |
| **9** | Morten Johansen | Løper | 1972–1988 | 25. februar 2016 |
| **10** | Morten Sethereng | Høyre ving | 1972–1986 | 13. september 2012 |
| 56 | Johnny Nilsen | Back | 1992-94 - 1995-2009 | 30. desember 2017 |
|

Statistikk og rekorder
----------------------

Statistikken gjelder kun for seriespill.

* – spilleren er fortsatt aktiv

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Flest poeng

Mål| Spiller | Sesonger | Posisjon | Mål |
| --- | --- | --- | --- |
| Morten Sethereng | 1972–1986 | Høyreving | 365 |
| Trond Skar | 1973-1981 | Løper | 208 |
| Vidar Johansen | 1970-1985 | Høyreving | 196 |
| Kyle McDonough | 1996-2002 | Senter | 182 |
| Morten Johansen | 1972-1988 | Senter | 181 |
| Dag Høyem | 1985-2002 | Senter | 157 |
| Pål Martinsen | 1986-19911997-1999 | Senter | 156 |
| Henrik Aaby | 1991-19941997-2007 | Venstreving | 156 |
| Marius Voigt | 1979-1989 | Back | 134 |
| Olav Dalsøren | 1969-1975 | Senter | 121 |

  | Flest kamper

Seriekamper| Spiller | Sesonger | Kamper |
| --- | --- | --- |
| Petter Kristiansen | 2004-2020 | **692** |
| Johnny Nilsen | 1991-2009 | **643** |
| Dag Høyem | 1985-2002 | **524** |
| Morten Johansen | 1972-1988 | **441** |
| Vidar Wold | 1991-2007 | **435** |
| Henrik Aaby | 1991-19941997-2007 | **423** |
| Morten Sethereng | 1972-1986 | **422** |
| Ketil Wold | 1989-2003 | **418** |
| Nils Nilsen | 1970-1986 | **417** |
| Bjørn Erik Olsen | 1974-1987 | **414** |

Sist oppdatert: 12. november 2020
  |

Supporterklubb
--------------

«Frisk Tigers Support» (FTS), som ble stiftet 16. mars 2006, er supporterklubben til Frisk Tigers, og var en fortsettelse av gamle «Frisk Pussycats». Medlemstallet har variert fra en topp på nesten 400 i 2007/08 sesongen, og til nesten null i 2011/12 sesong. Supporterklubben har de siste årene lidd av liten tilvekst, og man har prøvd diverse tiltak.

Se også
-------

* Frisk Asker
* Asker Hockey
* IK Tigrene
* Asker

Referanser
----------

1. ↑  Asker Hockey[*død lenke*]
2. ↑  Om Johnny Nilsen
3. ↑  Artikkel i Asker og Bærums budstikke
4. ↑  «Det var lite penger, færre tilskuere og treneren fikk sparken. Nå har en 29-åring skapt hockeyfeber i Asker.». *www.aftenposten.no*. 11. april 2019. Besøkt 5. mars 2023.
5. ↑  «Frisk Asker tok NM-gullet». 15. april 2019. Besøkt 3. juni 2019. «Frisk Asker tok seieren mot Storhamar og vant 3-2 i sudden death (finale 6). Se høydepunkter og boxscore.»
6. ↑  «Dommer-drama i Hamar: Frisk vant 3–2». *www.vg.no*. 13. april 2019. Besøkt 5. mars 2023.
7. ↑  «10 lag i Fjordkraft-ligaen kommende sesong». *www.hockey.no*. 24. mars 2021. Besøkt 5. mars 2023.
8. 1 2  «Ishockeysesongen avsluttes». *www.hockey.no*. 17. mars 2021. Besøkt 18. mars 2021.
9. ↑  «Frisk snudde marerittstarten til drømmeåpning i ny storstue». *www.Budstikka.no* **(norsk)**. Arkivert fra originalen 19. februar 2022. Besøkt 19. februar 2022.
10. ↑  – Alle klubbene stiller seg bak denne avgjørelse, sier Norges Ishockeyforbund til TV 2.
11. ↑  Avlysning av kampaktivitet
12. ↑  «SERIEMESTER 2020/21». *Frisk Asker Hockey* **(norsk)**. Besøkt 18. mars 2021.
13. ↑  "Skal feie Jar av isen", Dagbladet, s. 10, 10. november 1973

Eksterne lenker
---------------

* Offisielt nettsted

| * v
* d
* r
Frisk Asker Ishockey |
| --- |
| Historie | 
* Historie
* Sesonger
* Ligastatistikk

 |
| Hjemmebaner | 
* Askerhallen

 |
| Rivaler | 
* Vålerenga Ishockey

 |
| Sesonger | 
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2001/10
* 2010/11
* 2011/12
* 2012/13
* 2013/14
* 2014/15
* 2015/16

 |
| 
* Kategori Kategori: Frisk Asker Ishockey
* Portal Portal: Ishockey
* Commons: Frisk Asker Ishockey

 |

| * v
* d
* r
Elitehockeyligaen 2023/24 |
| --- |
|  | 
* Comet
* Frisk Asker
* Lillehammer
* Lørenskog
* Ringerike
* Sparta Sarpsborg
* Stavanger Oilers
* Stjernen
* Storhamar
* Vålerenga

 | Norges flagg |

|  |  |
| --- | --- |
| Oppslagsverk/autoritetsdata | VIAF
 |